Beroepsvoorligtingkonferensie vir Graad 11's en 12's - Skoleondersteuningsentrum
26-29 Oktober 2020 | 09:00-11:30
Kom saam op 'n virtuele loopbaanreis na jou toekoms
Akademia weet dat die studierigtingkeuses wat jy vanaf Graad 9 maak, en in Graad 11 en 12 bevestig, 'n groot besluit is en dat dit bepalende gevolge vir jou toekoms inhou. Na afloop van jou psigometriese toetse is jy dalk méér deurmekaar oor die keuses wat jy moet maak en onseker oor wat die voorgestelde kwalifikasies behels.
Daarom wil Akademia help met leiding en toeligting van wat sekere kwalifikasies behels, en jou 'n kykie gee na hoe 'n loopbaan kan lyk na afloop van studies by Akademia. Om blootstelling vanuit die praktyk te kry gee vir jou 'n groot geleentheid om presies te sien wat die verskillende kwalifikasies behels.
Daarom bied Akademia vanjaar vir die eerste keer 'n Beroepsvoorligtingkonferensie vir Graad 11's en 12's (en ander belangstellendes soos ma of pa) aan. In die volgende sessies gaan ons die verskillende kwalifikasies wat op Akademia se voltydse kampus aangebied word – en beroepsmoontlikhede wat daaruit spruit – van nader bekyk. Jy sal ook die geleentheid kry om vrae te vra.
As gevolg van Covid-19-uitdagings word die konferensie vanjaar aanlyn gehou. Vanaf 2021 sal daar vir jou die geleentheid gebied word om die konferensie op Akademia se kampus by te woon en so ook 'n voorsmakie van studentwees te ervaar.
DIE BEROEPSVOORLIGTINGKONFERENSIE DEK HIERDIE KWALIFIKASIES
DIE PROGRAM VIR DIE BEROEPSVOORLIGTINGKONFERENSIE
'n Oorsig van Akademia-kwalifikasies
Praktykpersone gesels oor hul loopbaanreis
HOE WERK DIE REGISTRASIEPROSES VIR DIE BEROEPSVOORLIGTINGKONFERENSIE?
Jy moet eers vooraf registreer om toegang tot die Beroepsvoorligtingkonferensie te verkry.
Sodra jy suksesvol geregistreer het, sal jy 'n e-pos ter bevestiging ontvang. Die skakel na die aanbieding word nader aan die tyd elektronies aan die gastelys gestuur. Hou gerus jou e-posse dop.